Държавен вестник, бр. 61, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  61
интерфейс, CD-ROM дискове, DVD дискове, 
карти с памет, твърди дискове на компютрите, 
електронна поща и други. За траен носител се 
смятат и интернет сайтовете, които отговарят 
на следните условия: сайтът позволява на 
потребителя да запази получената информа­
ция, информацията може да бъде запазена в 
продължение на достатъчно дълъг период от 
време и търговецът, предоставил информа­
цията, не може да я променя.“;
ж) създават се т. 33 – 43:
„33. „Стоки, изработени по поръчка на 
потребителя“ са стоки, които не са изра­
ботени предварително, а са изработени въз 
основа на индивидуален избор или решение 
на потребителя.
34. „Договор за продажба“ е договор, по 
силата на който търговецът прехвърля или 
се задължава да прехвърли собствеността на 
стоки на потребителя, а потребителят заплаща 
или се задължава да заплати цената за тях, 
включително договорите, имащи за предмет 
едновременно стоки и услуги.
35. „Договор за услуга“ е договор, различен 
от договор за продажба, по силата на който 
търговецът предоставя или се задължава да 
предостави услуга на потребителя, а потреби­
телят заплаща или се задължава да заплати 
цената за нея.
36. „Допълнителен договор“ е договор, по 
силата на който потребителят придобива стоки 
или услуги във връзка с договор от разсто­
яние или с договор извън търговския обект, 
като тези стоки и услуги се предоставят от 
търговеца или от трето лице въз основа на 
договореност между третото лице и търговеца.
37. „Търговски обект“ е недвижим обект 
за търговия на дребно, в който търговецът 
осъществява постоянно дейността си, или 
всеки движим обект за търговия на дребно, 
в който търговецът осъществява обичайно 
дейността си.
38. „Цифрово съдържание“ са данни, които 
са произведени и доставени в цифрова форма, 
като компютърни игри, антивирусни програми, 
апликации, филми, музика, текстове, елек­
тронни книги, вестници, списания, софтуерни 
или онлайн игри, база данни, интернет сайтове 
за залагания и други, независимо дали са дос­
тъпни чрез изтегляне или предаване в реално 
време, посредством материален носител или 
чрез всякакво друго средство.
39. „Функционалност на цифрово съдържа­
ние“ са различните начини, по които може 
да се използва цифровото съдържание, като 
проследяване на потребителско поведение; 
както и липсата или наличието на технически 
ограничения, като защита чрез управление 
на цифрови права или регионално кодиране 
и други.
40. „Оперативна съвместимост на цифрово 
съдържание“ е информация за стандартната 
хардуерна и софтуерна среда, с която е съв­
местимо цифровото съдържание, като опе­
рационната система; необходимата версия и 
някои хардуерни елементи.
41. „Средство за комуникация от разсто­
яние“ е всяко средство, което без едновре­
менното физическо присъствие на търговеца 
и потребителя може да бъде използвано за 
сключване на договор между страните, като 
адресирани и неадресирани печатни матери­
али, стандартно писмо, реклама в пресата с 
купон за поръчка, каталог, телефон (със или 
без участието на човек), радио, телевизия, 
видеотелефон, видеотекст, sms съобщение, 
компютър, електронна поща, интернет, факс, 
поръчка по пощата. 
42. „Публичен търг“ е метод на продажба, 
при който стоки или услуги се предлагат от 
търговеца на потребителя, който присъства 
или има възможност да присъства лично на 
търга, чрез процедура на прозрачно, конку­
рентно наддаване, ръководена от провеждащия 
търга, като спечелилият наддаването участник 
е длъжен да закупи стоките или услугите.
43. „Платежно средство“ е персонализира­
но устройство и/или комплект от процедури, 
договорени между ползвателя на платежни 
услуги и доставчика на платежни услуги и 
използвани от ползвателя на платежни ус­
луги с оглед извършването на нареждане за 
плащане.“
5. В § 13а:
а) точка 3 се отменя;
б) точка 4 изменя така:
„4. Директива 2011/83/ЕС на Европейския 
парламент и на Съвета от 25 октомври 2011 г. 
относно правата на потребителите, за изме­
нение на Директива 93/13/ЕИО на Съвета и 
Директива 1999/44/ЕО на Европейския парла­
мент и на Съвета и за отмяна на Директива 
85/577/ЕИО на Съвета и Директива 97/7/ЕО 
на Европейския парламент и на Съвета;“
в) точка 5 се отменя.
§ 82. Създава се приложение № 6 към 
чл. 47, ал. 1, т. 8 и чл. 52, ал. 2 и 4:
„Приложение № 6  
към чл. 47, ал. 1, т. 8 и чл. 52, ал. 2 и 4
Стандартен формуляр за упражняване правото 
на отказ от договора:
(попълнете и изпратете настоящия формуляр 
единствено ако желаете да се откажете от 
договора)
– До (името на търговеца, неговият географ­
ски адрес и когато е приложимо, номерът на 
факса му и електронният му адрес се попълват 
от търговеца):
– С настоящото уведомявам/уведомяваме*, че 
се отказвам/отказваме* от сключения от мен/
нас* договор за покупка на следните стоки*/за 
предоставяне на следната услуга*